Komisjoni määrus (EÜ) nr 1508/2000,

11. juuli 2000,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 1264/2000, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud nõukogu ja Euroopa Parlamendi määrusega (EÜ) nr 955/1999 [4]) artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. juuli 2000

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 144, 17.6.2000, lk 6.

[3] EÜT L 302, 19.10.1992, lk 1.

[4] EÜT L 119, 7.5.1999, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Komplekt, mis koosneb plastist valmistatud "vampiirihambaist" ja punast vedelikku (kunstveri) sisaldavast väikesest plasttorust.Jaemüügiks pakendatud valmiskomplekt. | 95037000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 9503 ja 95037000 sõnastusega. Selle komplekti komponendid on mõeldud meelelahutuseks (vampiiri osa esitamine). |

2.Komplekt, mis koosneb inimese kolju plastist valmistatud jäljendist (umbes 10 cm pikkune, 5 cm laiune ja 0,5 cm kõrgune), mille silma-, nina- ja suuõõned sisaldavad erinevaid värvilisi jumestusvahendeid, ja tehisvahtmaterjalist otstega jumestuspulgast.Jaemüügiks pakendatud valmiskomplekt. | 33049900 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3b ja 6, VI jaotise märkusega 2, 33. grupi märkusega 3 ning CN-koodide 3304 ja 33049900 sõnastusega. Jumestusvahendid määravad komplekti põhiolemuse. |

3.Seade ("digitaalfilmikaamera"), mis koosneb elektronkiiretorust ning kaamera korpusest värvusfiltri ja mitmesuguste elektrooniliste lisatarvikutega, mis on monteeritud ühisesse kesta.Seade töötab koos automaatse andmetöötlusseadmega.Elektronkiiretoru kannab automaatsest andmetöötlusseadmest kujutised filmile (hetkkujutised ehk negatiivfilm rullides laiusega 35 mm või rohkem), mis on paigutatud kaamera korpusesse. | 90065900 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, 84. grupi märkustega 5B ja 5E ning CN-koodide 9006 ja 90065900 sõnastusega. Kuigi seade töötab koos automaatse andmetöötlusseadmega, on tal rubriigi 9006 aparaadi omadused. |

4.Elektrooniliste seadmete komplekt, mis koosnebvideomängupuldist,juhtmoodulist,kaasaskantavast taskumoodulist.Videomängupult koosneb keskprotsessorist, mälust, graafikaprotsessorist, heliprotsessorist, optilise ketta ajurist, modemist Internetti pääsemiseks ning mitmesugustest pistikupesadest, nagu juhtmoodulite pordid. Tal on kindel videomängude jaoks kavandatud operatsioonisüsteem. Optilise ketta ajur suudab lugeda erilisi videomängupuldi jaoks väljatöötatud laserplaate. Kasutaja ei saa mänguprogramme muuta.Pistikupesad võimaldavad videopulti ühendada mitmesuguste seadmetega, nagu teler, kuvar, klahvistik, hiir, välismäluseade või printer.Juhtmoodulil on erinevad juhtimisnupud. Neid kasutatakse mängude mängimiseks puldil. Juhtmoodul peab olema kaabli abil ühendatud videomängupuldiga.Kaasaskantaval taskumoodulil on erinevad juhtimisnupud mängude mängimiseks ja väike vedelkristallekraan, millele kuvatakse teavet mängu kohta. Moodul suudab mänguteavet ja võidetud punkte alla laadida ja teda ennast saab kasutada põhimängude mängimiseks. Kaasaskantava taskumooduli saab ühendada juhtmooduliga ning teda võib ka iseseisvalt kasutada.Vt illustratsiooni | 95041000 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3b ja 6 ning CN-koodide 9504 ja 95041000 sõnastusega. Videomängupult annab tootele tema põhiolemuse. See on seade, mida kasutatakse peamiselt koos teleriga. |

+++++ TIFF +++++

--------------------------------------------------